I september 2007 udgav Lomborg i [[USA]] bogen ''Cool It'', hvori han gentager sin skepsis over prioriteringer i miljødebatten samt kritik af [[Kyoto-aftalen]]. Lomborg anerkendte igen i ''Cool it,'' at menneskets afbrænding af [[fossile brændstoffer]] har indflydelse på jordens [[klima]], men anfægtede, at der er videnskabeligt belæg for, at konsekvenserne er så katastrofale som spået. Lomborgs synspunkt var, at menneskeheden står overfor en bred vifte af udfordringer i det nye århundrede, og at den globale opvarmning ikke er den mest presserende ud fra et økonomisk [[cost-benefit]]-synspunkt. Lomborg foreslog i ''Cool it'', at en mere langsigtet klimastrategi med beskedne [[fossil-CO2|fossil-CO<sub>2</sub>]]-skatter, en satsning på forskning i ikke-fossile energikilder og energibesparende teknologier skulle erstatte Kyotoaftalens kvoteordninger.
Levende_personer Politik Historie Kommunikation Kultur Vegetarer Hobby Organisationer Uddannelsesinstitutioner